Seleb-ma’s en hul spieëlbeeld-dogters - Goeie Huishouding
Jy sal dalk van hierdie ma’s en dogters vir susters aansien! Die appel val duidelik nie ver van die boom af nie …
Reese Witherspoon en Ava Phillippe
Ons voel asof ons na ’n foto van Reese kyk waar sy haar jonger self ’n drukkie gee! Ava, wie se pa die akteur Ryan Philippe is, het alles van haar ma se mooi blou oë tot haar lieflike lokke en perfekte hartvormige gesig.
Julianne Moore en Liv Freundlich
Met haar vlamrooi hare, porseleinvel en pragtige groen oë kan Liv maklik ma Julianne se dubbelganger wees!
Demi Moore en Rumer Willis
’n Tweeling?! Dié Instagram-foto van Rumer en haar ma, Demi, in identiese uitrustings is ongelooflik.
Tina Fey en Alice Richmond
Die skattige klein Alice is ’n miniweergawe van haar ma – selfs die haarstyle is dieselfde! FOTO: Cindy Ord/Getty Images
Lisa Bonet en Zoe Kravitz
Jy sal dalk Zoe se pa, Lenny Kravitz, beter ken, maar haar ma, Lisa, is bekend vir haar rol as Denise Huxtable in The Cosby Show.
Goeie gene loop beslis in die familie vir hierdie ma-en-dogter-duo! Cindy en Kaia lyk meer soos susters, of hoe dink jy? Kaia het in haar ma se voetspore gevolg en doen sedert 2012 van tyd tot tyd modelwerk.
FOTO: Gilbert Flores/Broadimage of Getty Images
Andie MacDowell en Rainey Qualley
Praat van goeie gene! Dis duidelik waar Rainey se gelaatstrekke vandaan kom. Sy was al in ’n paar flieks, waaronder Mighty Fine, waarin haar ma, Andie, ook gespeel het.
Susan Sarandon en Eva Amurri
Dié twee het al aan ’n paar rolprentprojekte saamgewerk en selfs as ma en dogter in The Banger Sisters verskyn.
Robin Wright en Dylan Penn
Dylan is die oudse kind van Robin en die akteur Sean Penn. Sy het al modelwerk en toneelspel gedoen, maar het in ’n kits beroemdheid verwerf toe sy in 2013 met Robert Pattinson van Twilight begin uitgaan het.
FOTO: Startraks Photo/Rex Shutterstock
Uma Thurman en Maya Hawke
Uma was sowat sewe maande swanger met Maya toe sy in 1998 met die akteur Ethan Hawke getroud is. Die beeldskone Maya het klaarblyklik nie net haar ma se voorkoms geërf nie, maar ook haar lengte.
FOTO: Gregory Pace/Rex Features
Melanie Griffith en Dakota Johnson
Met haar ligter hare (sy was ’n brunet vir haar rol in Fifty Shades of Grey) is Dakota haar beroemde ma uitgeknip.
FOTO: Marion Curtis/Startraksphoto.com of BEImages/Matt Baron
Céline Dion se drie stappe vir diva-mooi lippe
5 verrassende gebruike vir Vaseline in jou skoonheidsroetine
Dié klassieke staatmaker in jou badkamerkassie doen baie meer as wat jy dink